CELEX: C2007/096/09
Language: et
Date: 2007-04-28 00:00:00
Title: Kohtuasi C-523/04: Euroopa Kohtu (suurkoda) 24. aprilli 2007 . aasta otsus — Euroopa Ühenduste Komisjon versus Madalmaade Kuningriik (Liikmesriigi kohustuste rikkumine — Ameerika Ühendriikidega kahepoolse lennutranspordilepingu sõlmimine liikmesriigi poolt — Asutamisõigus — Lennutranspordi siseturgu reguleeriv teisene õigus — Ühenduse välispädevus)

28.4.2007   
            
            
               ET
            
            
               Euroopa Liidu Teataja
            
            
               C 96/6
            
         Euroopa Kohtu (suurkoda) 24. aprilli 2007. aasta otsus — Euroopa Ühenduste Komisjon versus Madalmaade Kuningriik
   (Kohtuasi C-523/04) (1)
   
   (Liikmesriigi kohustuste rikkumine - Ameerika Ühendriikidega kahepoolse lennutranspordilepingu sõlmimine liikmesriigi poolt - Asutamisõigus - Lennutranspordi siseturgu reguleeriv teisene õigus - Ühenduse välispädevus)
   (2007/C 96/09)
   Kohtumenetluse keel: hollandi
   Pooled
   
      Hageja: Euroopa Ühenduste Komisjon (esindajad: M. Huttunen ja W. Wils)
   
      Kostja: Madalmaade Kuningriik (esindajad: H. G. Sevenster ja D. J. M de Grave)
   Kohtuasja ese
   Liikmesriigi kohustuste rikkumine — EÜ asutamislepingu artiklite 5 ja 52 (nüüd EÜ artiklid 10 ja 43) rikkumine — Nõukogu 23. juuli 1992. aasta määruse (EMÜ) nr 2409/92 piletihindade ja lastitariifide kohta (EÜT L 240, lk 15; ELT eriväljaanne 07/01, lk 427) ning nõukogu 24. juuli 1989. aasta määruse (EMÜ) nr 2299/89 toimimisjuhendi kohta arvutipõhiste ettetellimissüsteemide puhul (EÜT L 220, lk 1; ELT eriväljaanne 07/01, lk 277), mida on muudetud nõukogu 29. oktoobri 1993. aasta määrusega (EMÜ) nr 3089/93 (EÜT L 278, lk 1; ELT eriväljaanne 07/02, lk 94), rikkumine — Ameerika Ühendriikidega sõlmitud kahepoolne leping „Open sky” — Muutmine — Teenuste osutamise vabaduse piirangud
   Resolutiivosa
   
               1.
            
            
               Kuna Madalmaade Kuningriik, hoolimata Madalmaade Kuningriigi ja Ameerika Ühendriikide vahel 3. aprillil 1957 sõlmitud lennutranspordilepingu muutmisest, võttis või jättis jõusse Ameerika Ühendriikide ees rahvusvahelisi kohustusi, mis:
               
                           —
                        
                        
                           käsitlevad lennupiletihindu, mida Ameerika Ühendriikide määratud ettevõtjad kohaldavad ühendusesisestel liinidel,
                        
                     
                           —
                        
                        
                           käsitlevad Madalmaades kasutamiseks pakutavaid või kasutatavaid arvutipõhiseid ettetellimissüsteeme ja
                        
                     
                           —
                        
                        
                           annavad Ameerika Ühendriikidele õiguse lõpetada, peatada või piirata liiklusõigusi, kui Madalmaade Kuningriigi määratud lennuettevõtjad ei kuulu Madalmaade Kuningriigile või Madalmaade kodanikele,
                        
                     on Madalmaade Kuningriik rikkunud kohustusi, mis tulenevad EÜ asutamislepingu artiklist 5 (nüüd EÜ artikkel 10), EÜ asutamislepingu artiklist 52 (nüüd pärast muutmist EÜ artikkel 43), nõukogu 23. juuli 1992. aasta määrusest (EMÜ) nr 2409/92 piletihindade ja lastitariifide kohta ja nõukogu 24. juuli 1989. aasta määrusest (EMÜ) nr 2299/89 toimimisjuhendi kohta arvutipõhiste ettetellimissüsteemide puhul.
            
         
               2.
            
            
               Mõista kohtukulud välja Madalmaade Kuningriigilt.
            
         
               3.
            
            
               Prantsuse Vabariik kannab ise oma kohtukulud.
            
         
      (1)  ELT C 57, 5.3.2005.